Iga päev toob siin miskit uut. Näiteks eile hommikul ütles Marie mulle, et ma pean ligi 3 tunni jooksul klassitäiele 18 aastastele noortele Euroopa liidust ja minu visioonist selles tuleviku osas rääkima. Suhteliselt tore üllatus, arvestades, et mul oli umbes 2 tundi aega, et selleks ette valmistada. Iseenesest on Euroopa liidu, selle ajaloo ning tuleviku üle ennegi vestlusi ning arutelusid peetud erinevates seltskondades, kuid gümnaasiumiõpilaste ees esineda on miskit muud. Pealegi ei ole ma just väga sina peal prantsuse keelsete terminite osas, mis puudutavad Euroopa liitu. Ühesõnaga otsisin ma kiiresti netist prantsuse keelseid kõnesid teemal Eesti ja Euroopa Liit, Eestlased Euroopa Liidus või Euroopa tulevik, et siis rikastada oma sõnavara ning kirjutada välja lauseid, mida kindlasti ütlemata ei saa jätta. Toomas Henrik Ilvese ühe prantuse keelse intervjuu leidsin näiteks, kus ta räägib Eesti kohast Euroopas (sealt kirjutasin mitu lauset kohe)J.